ZAPISNIK

sa 18. redovne sjednice

Općinskog vijeća Općine Ribnik

održane dana 24. rujna  2024. godine

Početak sjednice u 18:00 sati.

NAZOČNI VIJEĆNICI:
Gabi Tomašić,  Jelena Dolinar, Dražen Jarnević, Nikola Dolinar, Ana Lorković, Ivan Mus, Željko Car
ODSUTNI VIJEĆNICI:       -
OSTALI NAZOČNI: 
Dino Blažević, Općinski načelnik




Snježana Zvonarić Hribljan, pročelnica 

Predsjednica Općinskog vijeća, gđa. Gabi Tomašić, utvrdila je da je na sjednici prisutno 7 (SEDAM) vijećnika od ukupno 7 (sedam), da postoji kvorum za odlučivanje i da će sve odluke koje donese Općinsko vijeće Općine Ribnik biti pravovaljane.

Za 18. sjednicu općinskog vijeća, dostavljeni su  sljedeći  materijali i sljedeći 

DNEVNI RED:

1)
Usvajanje zapisnika sa prethodne sjednice

2)
Aktualni sat

3)
Polugodišnje  izvješće o radu Općinskog načelnika za razdoblje od 01.01.-30.06.2024.

4)
Polugodišnje izvješće o izvršenju Proračuna Općine Ribnik za  2024. godinu

5)
Prijedlog Programa potpora poljoprivredi za 2024. godinu na području Općine Ribnik

6)
Prijedlog Odluke o  nerazvrstanim cestama na području Općine  Ribnik
7)
Pitanja i prijedlozi
Predloženi dnevni red  dan je na glasanje te je jednoglasno, s 7 ( sedam ) glasova „ZA“ prihvaćen.
Ad.1.) Usvajanje zapisnika sa prethodne sjednice.

Predsjednica Općinskog vijeća Gabi Tomašić dala je na usvajanje Zapisnik s 17. Sjednice Općinskog vijeća Općine Ribnik. Primjedbi na Zapisnik nije bilo, pristupilo se glasanju te je Zapisnik s 17. Sjednice Općinskog vijeća Općine Ribnik usvojen jednoglasno s 7 ( sedam ) glasova ZA.
Ad.2.) Aktualni sat

Načelnik Dino Blažević izvjestio je prisutne o provedbi  projekta koji su u tijeku. Pojasnio je da su ugovorena sredstva za  sufinanciranje sedam projekata te da  se započelo sa provedbom istih.
Nadalje je izvjestio sve prisutne da je održao sastanak sa predstavnicima  Frankopan Ribnik d.o.o., 

Na sastanku je predstavljen novi upravitelj koji će biti  voditelj na projektu obnove dvorca, a koja bi  prema navodima predstavnik tvrtke Frankopan Ribnik d.o.o. trebala krenuti, nakon ishodovanja izmjena i dopuna građevinske dozvole.
Predsjednica Vijeća, Gabi Tomašić postavila je pitanje, da li je izvršena isplata svim podnositeljima zahtjeva za naknadu štete od elementarne nepogode.
Načelnik je odgovorio da je veliki dio mještana koji su prijavili štetu od elementarne nepogode, podnio Zahtjev za isplatu, te su im sredstva doznačena, te da je ostalo nekoliko prijavitelja štete koji još nisu podnijeli zahtjev za isplatu ili zahtjev nije potpun.
Ad.3.) Polugodišnje  izvješće o radu Općinskog načelnika za razdoblje od 01.01.-30.06.2024
Načelnik Dino Blažević podnio je Polugodišnje  izvješće o radu Općinskog načelnika za razdoblje od 01.01.-30.06.2024. 

Općinsko vijeće Općine Ribnik  Polugodišnje  izvješće o radu Općinskog načelnika za razdoblje od 01.01.-30.06.2024. godinu,  usvojilo je jednoglasno s 7 ( sedam)  glasova ZA.
Ad.4. ) Polugodišnje izvješće o izvršenju Proračuna Općine Ribnik za  2024. godinu.
Pročelnica Snježana Zvonarić Hribljan obrazložila je Polugodišnje izvješće o izvršenju Proračuna Općine Ribnik za  2024. godinu. Rasprave po ovoj točci nije bilo, pristupilo  se glasanju i Polugodišnje izvješće o izvršenju Proračuna Općine Ribnik za  2024. godinu usvojeno je jednoglasno s 7 ( sedam ) glasova ZA.
Ad. 5. )Programa potpora poljoprivredi za 2024. godinu na području Općine Ribnik
Načelnik Dino Blažević predstavio je Program potpora poljoprivredi za 2024. godinu na području Općine Ribnik. 
Rasprave po ovoje točci nije bilo,  pristupilo se glasanju i Program potpora poljoprivredi za 2024. godinu na području Općine Ribnik usvojen je  jednoglasno s 7 ( sedam ) glasova ZA.
Ad.6. ) Odluke o nerazvrstanim cestama
Načelnik Dino Blažević Obrazložio je Odluku ke o nerazvrstanim cestama na području Općine Ribnik. Istaknu je kako je zbog prekomjerne uporabe nerazvrstanih  cesta a posljedično i velikih troškova održavanja potrebno uvesti naknadu za prekomjernu uporabu nerazvrstanih cesta. Nakon rasprave pristupilo se glasanju, te je Odluka o nerazvrstanim cestama na području Općine  Ribnik usvojena  jednoglasno s 7 ( sedam ) glasova ZA.
Ad.7. ) Pitanja i prijedlozi 
Vijećnik Nikola Dolinar osvrnuo se na loše održavanje i nedostatno malčiranje uz neke nerazvrstane ceste,te neuređenost okoliša oko poslovne zone Ribnik, koja stvara vrlo  ružnu sliku  cijelog mjesta.
Načenik je pojasnio kako je zbog malih proračunskih sredstava a velikog broja nerazvrstanih cesta, vrlo teško sve održavati i osigurati učestalo malčiranje. Također se osvrnuo na Poslovnu zonu Ribnik, te rekao kako je već kontaktirao sa  nekim vlasnicima poslovnih prostora u zoni, kako  bi se prostor oko  zone doveo u prihvatljivo stanje. 
Budući da drugih pitanja nije bilo predsjednica Općinskog vijeća  Gabi Tomašić,  zahvalila se vijećnicima na  sudjelovanju u radu sjednice, te je rad sjednice završen u  19.44  sati. 
U privitku ovog Zapisnika nalazi se tonski zapis s 18. sjednice Općinskog vijeća.

Da je zapisnik s 18. sjednice Općinskog vijeća Općine Ribnik vjeran originalu, potpisuje i ovjerava:

ZAPISNIČAR:


             PREDSJEDNICA OPĆINSKOG VIJEĆA: 
Snježana Zvonarić Hribljan



 
          Gabi Tomašić
21

